ঝোল-র্দো-রিংস ফ্যি-মা

ঝোল-র্দো-রিংস ফ্যি-মা () বা দোরিং চিমাLarsen and Sinding-Larsen (2001). The Lhasa Atlas: Traditional Tibetan Architecture and Landscape, Knud Larsen and Amund Sinding-Larsen. Shambhala Books, Boston. . তিব্বতের লাসা শহরে পোতালা প্রাসাদের নিচে ঝোল গ্রামে অবস্থিত প্রাচীন একটি স্তম্ভ।

অবস্থান
গুন্ত্রাম হাজোদ নামক ঐতিহাসিক বিভিন্ন পুঁথি পরীক্ষা করে দেখিয়েছেন, ঝোল-র্দো-রিংস ফ্যি-মা স্তম্ভটি সপ্তদশ শতাব্দীর শেষ ভাগে পোতালা প্রাসাদের নিচে ঝোল গ্রামে আনা হয়। লাসা শহরের উত্তরে অবস্থিত শ্রি উপত্যকা থেকে সাংস-র্গ্যাস-র্গ্যা-ম্ত্শো  এই স্তম্ভকে ঐ স্থানে আনানোর ব্যবস্থা করেন। শ্রি উপত্যকায় যে স্থানে ঐ স্তম্ভটি পূর্বে ছিল, সেই স্থানে একটি সমাধি রয়েছে। গুন্ত্রামের মতে এই সমাধি ঝোল-র্দো-রিংস ফ্যি-মার নির্মাতা স্তাগ-স্গ্রা-ক্লু-খোং নামক মন্ত্রীর। Hazod, Guntram. 2010. “Wandering monuments: the discovery of the place of origin of the Shöl stele of Lhasa.” Orientations 41.3: 31–36.

 নির্মাণ 
এই স্তম্ভের নির্মাণ ৭৬৪ খ্রিষ্টাব্দের কাছাকাছি সময়ে Richardson, Hugh E. (1985). A Corpus of Early Tibetan Inscriptions. Royal Asiatic Society. ISBN 0 94759300/4. তিব্বত সম্রাট খ্রি-স্রোং-ল্দে-ব্ত্সানের রাজত্বে তার মন্ত্রী স্তাগ-স্গ্রা-ক্লু-খোং নির্মাণ করেন। এই স্তম্ভে উৎকীর্ণ লিপি প্রাচীন তিব্বতী লিপির নিদর্শন।

 খোদিত লিপি 
এই স্তম্ভের দক্ষিণ দিকে উৎকীর্ণ লিপি থেকে জানা যায়, স্তাগ-স্গ্রা-ক্লু-খোং তিব্বত সম্রাট খ্রি-ল্দে-গ্ত্সুগ-ব্ত্সানের উপদেষ্টা মন্ত্রী ছিলেন। সম্রাট খ্রি-ল্দে-গ্ত্সুগ-ব্ত্সানের মৃত্যুর পর স্তাগ-স্গ্রা-ক্লু-খোং সম্রাট খ্রি-স্রোং-ল্দে-ব্ত্সানকে অবগত করেন যে তার পিতা সম্রাট খ্রি-ল্দে-গ্ত্সুগ-ব্ত্সানকে 'বাল-ল্দোং-ত্সাব () এবং র্লাং-ম্যেস-জিগ্স () নামক তার দুই মহামন্ত্রী হত্যা করেছিলেন। এরপর সম্রাট খ্রি-স্রোং-ল্দে-ব্ত্সান এই দুই মন্ত্রীকে শাস্তি দেন ও স্তাগ-স্গ্রা-ক্লু-খোংকে মন্ত্রীত্বদান করেন।  এই লিপির শেষ ভাগ থেকে জানা যায় যে, ট্যাং সম্রাট পূর্বপ্রতিশ্রুত বার্ষিক কর দিতে অসম্মত হলে ৭৬৩ খ্রিষ্টাব্দে খ্রি-স্রোং-ল্দে-ব্ত্সান স্তাগ-স্গ্রা-ক্লু-খোংকে ট্যাং সাম্রাজ্যের বিরুদ্ধে সামরিক অভিযানের প্রধান সেনপাতি নির্বাচন করেন এবং তিনি তিব্বতী সৈন্যের সাহায্যে চ্যাং'আন অবরোধ ও অধিকার করেন।Snellgrove, David & Hugh Richardson. (1995). A Cultural History of Tibet. 1st edition 1968. 1995 edition with new material. Shambhala. Boston & London. . এই সফল অভিযানের পর তিব্বতীরা সাময়িকভাবে তিব্বত সম্রাট খ্রি-ল্দে-গ্ত্সুগ-ব্ত্সানের রাণী জিনচেং গোংঝুর এক আত্মীয়কে সেখানকার সম্রাট বানিয়ে দেন। Richardson, Hugh E. (1984) Tibet & Its History. 1st edition 1962. Second Edition, Revised and Updated. Shambhala Publications. Boston .* Beckwith, Christopher I. (1987). The Tibetan Empire in Central Asia. Princeton University Press. Princeton, New Jersey. . এই লিপির অন্তিমভাগে স্তাগ-স্গ্রা-ক্লু-খোংকে সাম্রাজ্যের বিশ্বস্ত বলে বর্ণনা করা রয়েছে। এই স্তম্ভের পূর্ব দিকে উৎকীর্ণ লিপি থেকে জানা যায়, স্তাগ-স্গ্রা-ক্লু-খোংকে গৃহমন্ত্রী ও আইনমন্ত্রী হিসেবে নির্বাচিত করা হয়েছিল।

 তথ্যসূত্র 

 বহিঃসংযোগ 
 "The Battle of the Barkhor". Gordon Laird - "Barkhor Heritage 05".
 Photo by Hugh Richardson 1949-50

বিষয়শ্রেণী:লাসা
বিষয়শ্রেণী:তিব্বতের স্থাপত্য
বিষয়শ্রেণী:তিব্বতের ইতিহাস